Document ID: 32005D0728

32005D0728
L 273/26
SLUŽBENI LIST EUROPSKE UNIJE
12.10.2005.
ODLUKA VIJEĆA 2005/728/PUP
od 12. listopada 2005.
o utvrđivanju datuma primjene određenih odredbi Uredbe (EZ) br. 871/2004 o uvođenju nekih novih funkcija Schengenskog informacijskog sustava, uključujući borbu protiv terorizma
VIJEĆE EUROPSKE UNIJE,
uzimajući u obzir Uredbu Vijeća (EZ) br. 871/2004 od 29. travnja 2004. o uvođenju nekih novih funkcija Schengenskog informacijskog sustava, uključujući borbu protiv terorizma (1), a posebno njezin članak 2. stavak 2.,
budući da:
(1)
Uredbom (EZ) br. 871/2004 se posebno navodi kako se odredbe članka 1. te Uredbe primjenjuju čim se ispune potrebni preduvjeti, od datuma koji utvrdi Vijeće, te da Vijeće može odlučiti odrediti različite datume za primjenu različitih odredbi. Ti su preduvjeti ispunjeni u odnosu na članak 1. stavak 6. Uredbe (EZ) br. 871/2004.
(2)
Članak 1. stavak 10. Odluke Vijeća 2005/211/PUP od 24. veljače 2005. o uvođenju nekih novih funkcija Schengenskog informacijskog sustava, uključujući borbu protiv terorizma (2) istovjetan je članku 1. stavku 6. Uredbe (EZ) br. 871/2004 te ga je stoga primjereno primjenjivati s istim datumom.
(3)
Zasebna Odluka Vijeća predviđa stupanje na snagu članka 1. stavka 10. Odluke 2005/211/PUP.
(4)
U pogledu Švicarske, ova Odluka predstavlja razvoj odredbi Schengenske pravne stečevine u smislu Sporazuma potpisanog između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju Schengenske pravne stečevine (3), koji je obuhvaćen područjem iz članka 1. točke G Odluke 1999/437/EZ (4) povezano s člankom 4. stavkom 1. Odluke Vijeća 2004/849/EZ (5) i 2004/860/EZ (6) od 25. listopada 2004. o potpisivanju u ime Europske unije i u ime Europske zajednice navedenog Sporazuma, i o privremenoj primjeni određenih odredbi tog Sporazuma,
ODLUČILO JE:
Članak 1.
Članak 1. stavak 6. Uredbe (EZ) br. 871/2004 primjenjuje se od 1. siječnja 2006.
Članak 2.
Ova Odluka primjenjuje se na dan usvajanja. Objavljuje se u Službenom listu Europske unije.
Sastavljeno u Luxembourgu 12. listopada 2005.

Labels: 10
18
11